„ Það er mín von að landeigendur falli frá gjaldtöku “ Stefán Árni Pálsson skrifar 25. febrúar 2014 19:34 Landeigendur í Reykjahlíð ætla að innheimta gjald af ferðamönnum sem skoða náttúruperlurnar Dettifoss , Námaskarð og Leirhnjúk í sumar.visir / vilhelm „ Ég ætla ekki að neyða neinn til að taka þátt í náttúrupassanum , “ sagði Ragnheiður Elín Árnadóttir , iðnaðar og viðskiptaráðherra , í þættinum Reykjavík síðdegis á Bylgjunni í dag . Fréttblaðið greindi frá því í dag að landeigendur í Reykjahlíð ætla að innheimta gjald af ferðamönnum sem skoða náttúruperlurnar Dettifoss , Námaskarð og Leirhnjúk í sumar . Um tilraunaverkefni er að ræða , en til stendur að reisa þrjár þjónustumiðstöðvar á landinu . Áformað er að rukka fimm evrur , um 800 krónur , fyrir að skoða hvern af þessum stöðum , en veita afslátt fyrir þá sem ætla að skoða alla þrjá , sagði Ólafur H. Jónsson , formaður Landeigendafélags Reykjahlíðar , í samtali við Fréttablaðið . „ Þegar við erum komin með tillögurnar og getum farið að kynna þær útfærðar sjá vonandi allir aðilar málsins að það sé lausn sem allir sjái sér hag í að geta tekið þátt í , “ sagði Ragnheiður . Ragnheiður segir að náttúrupassinn eigi að koma í veg fyrir að landeigendur finni sig knúna til að rukka sjálfir . „ Kerið byrjaði að rukka fyrir inngöngu á svæðið í fyrra og hefur það í raun gengið ljómandi vel . Það er ákveðið flækjustig varðandi stað eins og Geysi en þar eru deilur um eignarhaldið á landinu . Ríkið á þriðjung af landinu og landeigendur rest . Ríkið hefur dregið lögmætis þess að eigendur þar geti farið fram með gjaldtöku af þessu tagi og það er ekkert einfalt mál . “ Ragnheiður segir ennfremur að við Dettifoss séu ríki og einkaaðilar einnig með ákveðið sameiginlegt eignarhald . „ Þeir segjast ætla fara af stað með sína gjaldtöku í júní og ég bind vonir við það að þá verðum við búin að lögfesta náttúrupassann og ná saman um þá leið . “ „ Það er mín von að landeigendur falli frá gjaldtöku af þessari tegund þegar tillagan um náttúrupassann verður samþykkt . Vonandi þurfum við ekki að vera með margar tegundir af gjaldtöku en eins og ég hef áður sagt verður enginn tilneyddur inn í þetta kerfi . Það er okkar að sýna fram á það að það sé hagur allra að taka þátt . “ Viðtalið við Ragnheiði Elínu úr Reykjavík síðdegis má hlusta á í heild sinni á útvarpssíðu Vísi . Eftir einn mánuð mun kosta sex hundruð krónur inn á hverasvæðið í Haukadal .